НЕКРОЛОЗИ. 


Салихъ Мюдеризовъ. 


Презъ месецъ юлий, изтеклата 1938 година, се по- 
мина Салихъ Мюдеризовъ, българинъ мохамеданинъ 


отъ с. Смилянъ, Смоленско, единиятъ отъ двамата на при" 
ложената снимка; различни по вЪра, но сродни по духъ, 

българи отъ Родопския край. Другиятъ е свещеноикономъ 
Димитъръ Мавровъ отъ с. Райково, известенъ народенъ 
деецъ и страдалецъ за свободата на тоя край. Между 
тЪхъ сжществуваха силни приятелски връзки и чувства, 
изразени и въ едно побратимство, които на други биха 
се видъли като чудноватость, но за тБхъ бЪше жива дей- 
ствителность. Защото, ако се вникнЪше макаръ и. повърх- 
ностно въ живота и патилата на тия двама труженици, 
щЪше да се открие необятна широта, която могатъ да 
носятъ само едни славянски души, което иде да потвърди 
факта, че вЪрското различие нЪма никакво значение за 
добритЪ обноски, братски чувства и кръвно единство между 
тия две половини на българското племе въ Родопския край. 


Салихъ Мюдеризовъ бЪ тихъ, честенъ, състрадате- 
ленъ, спокоенъ и въобще съ добродетеленъ нравъ, бъл- 
гаринъ мохамеданинъ, съ значителни заслуги къмъ бъл- 
гарщината въ тоя край. Много интересенъ и характеренъ 
е случаятъ, по който сж се сближили свещеникъ Димитъръ 
Мавровъ и Салихъ Мюдеризовъ. Приятелството имъ за- 
почва отъ лЪтото на 1901 година, единъ много критиченъ 
моментъ за българщината въ Смоленската околия. 


Знае се, че по аферата хаджи Нурия презъ 1901 го- 
дина въ Пашмакли били задържани, като заподозрЪни и 
участници, почти всички български християнски първенци 
и чорбаджии отъ околнитЪ села. Следъ разследване, една 
лътна нощь, т, около 40 души, били подкарани на дълги 
върволици отъ Пашмаклж къмъ Ксанти и Одринъ. Начело 
вървли трима свещеници, а следъ тЪхъ първенцитЬ: Стоя- 
ноолу и Кирякъ Данчевъ отъ Устово, Иванъ Караманджу- 
ковъ отъ Чокманово, Хар. Костовъ отъ Райково и др. 
Като минавали презъ с. Смилянъ, ранениятъ х. Нурия 
ги посрещналъ и изпратилъ. Нему се вид%ла охраната 
слаба, затова събралъ отъ селото допълнителна милиция, 
която да ги придружи до Ксанти. Между тЪхъ билъ и Са- 
лихъ Мюдеризовъ. Той, както казахме, бидейқи съ добъръ 
нравъ и честни обноски, измолилъ началницитЬ да води 
и коня си, подъ предлогъ, да товари кирия на връщане 
отъ Ксанти. Съображенията му всжщность били да помага 

на затворницитЬ, както и станало. Слънцето прегаряло, и 
последнитЬ скоро почнали да страдатъ отъ жажда. Часо- 
виитЬ, повечето турци, не имъ позволявали да пиятъ вода 
и мнозина почнали да припадатъ. Въ това имъ злощастие 
на помощь се притекълъ Салихъ Мюдеризовъ, който но- 
сЪлъ единъ коженъ мЪхъ. Напълнилъ го съ вода и из- 
реждалъ всички затворници, като имъ подавалъ съ дър- 
вена паничка студена вода. На Чамджасъ пили за после- 
денъ пжть отъ студения изворъ, па отъ тамъ се отпра- 
вили Кьмъ Олу-еле. Постжпката на Салихъ Мюдеризовъ 
не се нравила на охраняващить ги войници, които го 
блъскали, ругали и бутали съ прикладитБ, но той, ржко- 
водейки се отъ чувства на братство и човЪчность къмъ 
тия сродни нему люде и съ рискъ да бжде още повече 
малтретиранъ, продължилъ тая самарянска работа презъ 
цБлия день. На втория день пжтуването било още по- 
мжчително. РжцетЪ, краката и шиит на затворницит се 
прокървавили и на мнозина прилошало. На Димитъръ 
Мавровъ се сжщо подули краката и съвсемъ отслабналъ. 
Като видЪлъ това, Салихъ Мюдеризовъ, възпрЪлъ върволи- 
цата и го качилъ на коня си. Освежаването съ вода ставало 
по сжщия начинъ, както и предния день. Благодарение на 
това, всички арестувани се съвземали и въ тия трудни мо- 
менти нищо не могли да направятъ, освенъ да отправятъ бла- 
годарствени погледи къмъ Салихъ Мюдеризовъ. Следъ 
като Димитъръ Мавровъ се отморилъ, на коня се качилъ 
другъ. Въ мЪстностьта Дере-башъ надъ Ксанти на единъ 
припаднало. ЧасовиитЬ грубо го заритали и искали да го 
носятъ на гръбъ съседитЬ по верига. Салихъ Мюдеризовъ, 
обаче, припналъ, завчасъ донесълъ вода отъ рЪката, на- 
пръскалъ му главата, и припадналиятъ се съживилъ. Следъ 
това го качилъ на коня си и тъй го закаралъ до Ксанти. 
Щомъ наближили града между часовиитБ турци възни- 
кналъ споръ, презъ кжде да минатъ: дали презъ чаршията, 
за да имъ кажатъ „аферюмъ“ чорбаджиитЬ и получатъ 
бакшишъ, или пъкъ презъ края на града, дето ще под- 
сукватъ мустакъ и покажать кабадайлъкъ предъ кадъни 
по врати и прозорци. НадделЪло второто мнение, и всички 

минали презъ крайнинитъ на града. Щомъ дошли на га- 
рата, всички арестанти били вкарани въ единъ вагонъ и 
затворени, та щЪли да се издушатъ отъ горещина и 
жажда. Пакъ Салихъ Мюдеризовъ се притекълъ на по- 
мощь. Намрилъ две кофи, напълнилъ ги съ вода и ги 
подалъ вжтре. Следъ това донесълъ втори и трети пжть, 
дорде потеглилъ влакътъ. 

Такъвъ свЪтъль споменъ запазили за Салихъ Мю- 
цперизовъ всички затворници. Той е проявилъ единъ жестъ, 
на който сж способни само хора съ силно човъшко чув- · 
ство и братско състрадание, къмъ свои сънародници, 
макаръ и отъ друго вЪроизповЪдание. Това могатъ да 
вършатъ само люде съ широка душа и милостиви сърдца, 
чисти отъ всЪкаква користь. А Салихъ Мюдеризовъ бЪше 
наистина човЪкъ изключителенъ, извънредно честенъ, спра- 
ведливъ, милостивъ, набоженъ, уменъ и порядъченъ въ 
всЪко отношение. Въ днешно време едва ли би билъ 
възможенъ такъвъ благороденъ жесть! 

Но да видимъ, какво е станало по-нататъкъ. Салихъ 
Мюдеризовъ се върналъ въ Смилянъ, а затворницитЬ едни 
по единъ, други по другъ начинъ се освободили отъ Од- 
ринъ, и нъкои се върнали въ селата си, а други емигри- 
рали въ България. Димитъръ Мавровъ заминалъ сжщо въ 
България и отишелъ въ Хасковско, дето се ржкополо- 
жилъ и станалъ свещеникъ. 

Минали отъ тогава много години. Настжпили вой- 
нитЬ. Въ Балканската (1912 год,) война, когато турцитЪ 
бЪха откъртени отъ билото Роженъ-Караманджа, мнозина 
отъ тЪхъ въздействували върху мЪстното българско моха- 
меданско население, да ги последва въ бЪгството. Тая 
вълна повлЪкла и Салихь Мюдеризовъ, който ведно съ 
дъщеритЪ си отишелъ въ Ксанти. Когато следъ седмица- 
две се уталожило настроението, той се върналъ въ Сми- 
лянъ, и предъ очитЬ му се открила печална картина. Ц%- 
лото село било изгорено, и неговата кжща ведно съ плЪв- 
нята представлявали пепелище. Пъшкалъ, охкалъ Салихъ 
Мюдеризовъ една нощь, па се помирилъ. 

-- Богъ далъ, Богъ взелъ! Тъй е трЪбвало да стане! 
Отъ късмета си никой повече не може да стори! — казалъ 

той, па отишълъ въ .съседното село Чокманово да проси 
отъ близки и познати черги и завивки, да прибере и 
завие семейството си. Наскоро следъ това българскитЬ 
военни власти почнали да издирватъ злосторницитЪ, и 
Салихъ Мюдеризовъ научилъ, кой му е подпалилъ кжщата. 
Предъ коменданта, обаче, при когото виновникътъ билъ 
ординарецъ, той казалъ: 

— Имало е да минова, командиръ ефенди. Сбй ми 
е било писано! Морабьд е сова! Не сбмъ виделъ кой ми 
е запалилъ кӧщана? и си излЪзълъ. Вънъ го застигналъ 
ординарецътъ и покъртенъ отъ великодушието му благо- 
дарилъ и просълзено му поискалъ извинение. 

-- Просто да ти е, мижуфъ! Другушъ нимой прави 
тъй! му казалъ Салихъ Мюдеризовъ и се захваналъ на- 
ново да събира домъ и си строи кжща. Минали войнит . 
Съ земедЪълие и общи работи той наново се възмогналъ, 
оженилъ дъщеритЪ си и отъ никого незабелязанъ и необез- 
покояванъ отъ нищо си заживЪлъ въ с. Смилянъ. 

Презъ 1920 година се върналъ въ с. Райково и Ди- 
митъръ Мавровъ вече свещеникъ. Една отъ първитЪ му 
грижи е била да навести и види, живъ ли е още тоя до- 
брочестивъ и високо благороденъ българинъ мохамеданинъ. 
Добилъ сведения, че е живъ и здравъ и спокойно поминува 
годинитЪ си въ с. Смилянъ. Поржчалъ му да дойде, и той до- 
шелъ. Сега, следъ двадесеть години, въ с. Райково свещ. Мав- 
ровъ му се отблагодарилъ. Срещата между двамата била тро- 
гателна. Прегърнали се и се цълунали като сжщински братя. 
Изказали си взаимно патилата, и Салихъ Мюдеризовъ госту- 
валъ на Маврова нЪколко деня. Следъ това и Мавровъ 
му ходилъ на гости въ Смилянъ, и тъй между тБхъ се за- 
твърдило едно силно и сърдечно приятелство, съ взаимни 
зачитания и посещения, че и до края на живота на 
единия, тБ си останали като най-близки и сродни единъ 
на другъ. Свещ. Дим. Мавровъ е още живъ и винаги 
съ затрогващи чувства и искреность си спомня и раз- 
правя за своя приятель и побратимъ Салихъ Мюде- 
ризовъ. При последното гостуване на Мюдеризовъ у 
Маврова въ с. Райково, на 24 октомврий 1937 година, е 
направена приложената къмъ настоящето снимка. 

Имали сме случай и интересували сме се за мина- 
лото и живота на срЪднородопскитЬ българи мохамедани 
и християни и сме се натъквали на най-разнообразни 
и чудновати характери. Споменъ, обаче, за най-свЪтълъ 
характеръ отъ всички мохамедани, това е Салихъ Мюде- 
ризовъ. Неговиятъ животъ, примвръ и дейность подчерта- 
ватъ най-искрено и изразително братскитЬ чувства и 
единность между родопското население отъ дветЪ изпо- 
вЪдания. Салихъ Мюдеризовъ бъ правовЪренъ мохамеда- 
нинъ и изпълняваше всички мохамедански вЪрски обреди 
и наредби, но не презираше и християнската вЪра. Слу- 
чаятъ, да поддържа най-сърдечно приятелство и гостолю- 
бие съ единъ християнски свещенослужитель, говори 
много нщо за него. Той бъ надживълъ всЪкакви пред- 
разсждъци и внушения, не бъ никакъ фанатикъ, дълбоко 
прозираше нЪщата и живћеше съ мисъльта, че е истински 
българинъ мохамеданинъ, а не турчинъ. Приятенъ събе- 
седникъ, както за мохамедани, така и за християни, въ 
кжщния си животъ бЪ примфренъ, гостолюбивъ, вежливъ, 
приказливъ и достжпенъ за всЪкиго. Съ своята честность 
и правда той имаше обичьта на всички смилянски жи- 
тели. Смиренъ, кротъкъ и състрадателенъ, той представля- 
ваше цБлъ незнаенъ миръ. Той бЪ, тъй да се каже, 
родопскиятъ Платонъ Каратаевъ; преди всичко човЪшки 
обноски къмъ себеподобнитЬ, безъ никакъвъ огледъ на 
тЪхната вЪрска принадлежность, а всичко останало ще 
дойде отъ само себе си. Това е характерно само за една 
чиста и всеобемаща славянска душа. Честь и хвала му! 
Дано Богъ го приеме въ своитЬ селения на праведнитЪ 
и безобидни души, каквито нашиятъ народъ и отечество 
не сж секнали да даватъ за примвръ и назидание на 
бжднитЬ поколЪния. 


Богъ да го прости! Аллахъ рехметъ елейсънъ!.... 


